Daniel Deußer

**Daniel Deußer** (* 13. August 1981 in Wiesbaden) is en düütsch Springrieder.

Deußer befunn sück in' Juni 2013 in de Springrieder-Weltranglist vun de FEI up Rang 27.

## Sportlich Werdegang
Daniel Deußer stammt ut en Riederfamilie. He fung in den Stall vun sien Unkel (den ehmalgen Hessischen Meeester Helge Deußer) mit den Rietsport an. In dat Öller vun 15 Johren hett he eerstmals en Springprüfung vun de swoor Klass wunnen.

Daniel Deußer fung sien Lehre to'n Peerwert in den Stall vun Siegfried Herröder, den Vader vun Angelina Herröder an. Enn' 2001 kreeg he vun  Franke Sloothaak dat Angebot, bi hüm as Berieder to arbeiten. Bi de Europameesterschapen vun de Jung Rieder (Öllersgrupp 19 bit 21 Johr) fier Deußer 2002 mit den veerten Platz in de Mannschapswertung sien eersten grooten internatschonalen Spood.

Över Sloothaak kreeg he ok Kuntakt in den Stall vun Jan Tops. In de sien Hannelsstall in dat nedderlannsch Valkenswaard wurr he af Sömmer 2006 Berieder un hett dormit de Nahfolge vun  Steve Guerdat antreden.

2007 kunn he mit Erfolgen in Springprüfungen bi CSI 5*-Turnieren, so to'n Bispeel en sössten Platz in den 5-Steerns-Grand Prix in Valkenswaard un en Sieg in' Königscup in Madrid, to de Tipp vun de Weltklass vun de Springrieder upsluuten. Sien gröttsten Erfolg bit dorhen weer de tweete Platz in dat Weltcupfinale 2007.

Bi den CSIO 5* Hickstead 2010 hett Deußer eerstmals, ünner Führung vun Equipechef Sönke Sönksen, en Natschonenpries vun de Öllersklass „Reiter“ för Düütschland bestreeden. Upmarksomkeit hett Deußer kreegen, as he bi den CHIO Aken 2010 den tweeten Umloop vun den Grooten Pries recken dee, dor aber mit *Caballero* an en Hindernis den (düütlich höhgeren) Fangständer statt de Stangen överwunn un somit utscheeden dee. Neben de Peer vun Jan Tops hett Deußer ünner annern de Peer vun Athina Onassis to Korrektur reeden.

To Enn' April 2012 hett Deußer den Stall vun Jan Tops verlaaten. He hett de Nahfolge vun Nina Fagerström as Berieder bi de Stephex Stables in dat belgisch Wolvertem antreden. Deußer truck hier mit sien Levensgefährtin, de Dochter vun Eric Wauters, tosommen; todem hett he en nee Herutfordern söcht. De eerste Johreshälft vun 2013 verleep för Deußer spoodriek. Kröönt vun sien Sieg bi de Düütsch Meesterschapen mit *Cornet d'Amour*.

## Wat he schafft hett
### Championate un Weltcup
* Europameesterschapen:
** 2013 in Herning: 2. Platz in de Mannschapswertung un 5. Platz in' Eenzel mit *Cornet d'Amour*

* Düütsch Meesterschapen
** 2013 in Balve: 1. Platz mit *Cornet d'Amour*

* Weltcupfinale:
** 2007 in Las Vegas: 2. Platz mit *Air Jordan Z*
** 2014 in Lyon: 1. Platz mit *Cornet d'Amour *

## Spoodriek Peer

### aktuelle Turnierpeer
* Cornet d'Amour (* 2003), Westfälischer Schimmelwallach, Vader: Cornet Obolensky, Modervader: Damiani; bit Mai 2012 vun Pedro Veniss reeden
* Evita van de Veldbalie (* 2004), bruun Belgische Warmblut-Stute, Vader: Wandor van de Mispelaere, Modervader: Clinton; bit Juni 2012 vun Eiken Satō reedenn
* Domingo (* 2003), Belgisches Warmblut, dunkelbruun Wallach, Vader: Thunder van de Zuuthoeve, Modervater: Brownboy; bit Juli 2011 vun Wim Vinckx reeden
* Mouse (* 1998), Selle Francais-Fuchswallach, Vader: Limbus, Modervader: Grundyman; bit März 2012 vun Nina Fagerstöm reeden
* Fyloe van het Claeyssenhof (* 2005), Belgisches Warmblut, bruun Wallach, Vader: Burggraf, Modervader: Heartbreaker; bit Mai 2013 vun Tom Verduyn reeden
* Tobago Z (* 2008), Zangersheider Fuchshingst, Vader: Tangelo van de Zuuthoeve, Modervader: Mr. Blue

### ehmalge
* Caballero (* 2002), bruun Holsteener Wallach, Vader: Chambertin, Modervader: Carpaccio, af Midden 2011 vun Alexandra Thornton reeden
* Cabreado S.E. (* 2001), bruun Zangersheider Wallach, Vader: Canabis Z, Modervaderr: Gold Sky, af 2012 vun Sergio Nieto del Rio reeden
* Pristanna (* 1997), fuchsfarven KWPN-Stute, Vader: Guidam, Modervader: Concorde, bit Enn' 2005 vun Sergio Alvarez Moya reeden, toletzt 2010 in' internatschonalen Sport insett
* Upsilon d’Ocquier (* 1997), bruun belgisch Warmbloot-Wallach, Vader: Landetto, Modervader: Romeo, af Juni 2007 vun Denis Lynch reeden
* Verelst Curtis (* 1997), Holsteener Schimmelwallach, Vader: Cassini I, Modervader: Lord, bit Harvst 2009 vun Deußer reeden
* Air Jordan Z (* 1996; † 2013), Oldenburger Rapphengst, Vader: Argentinus, Modervader:  Matador, bit Juni 2004 vun Judy-Ann Melchior reeden, ansluutend bit Mai 2005 vun Edouard Mathe reeden, Enn’  2011 nah Italien verköfft.
* Aboyeur W (* 1994), bruun Westfalen-Wallach, Vader: Anmarsch, Modervader: Direx, bit August 2008 vun Heinrich-Hermann Engemann reeden, ansluutend bit Februar 2009 vun Álvaro Affonso de Miranda Neto reeden, af Dezember 2009 vun Gianni Govoni reeden.

## Weblenken

## Enkeld Nahwiesen